ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 44**

**Тэма:** Замацаванне

**Мэта:** плануецца, што ў канцы ўрока вучні адпрацуюць уменне рашаць простыя задачы, прыклады, параўноўваць лікі ад 1 да 9, замацуюць веданне саставу вывучаных лікаў.

**Задачы:**

* замацоўваць веданне саставу вывучаных лікаў;
* замацоўваць уменне выконваць складанне і адніманне лікаў у межах дзевяці на практычнай аснове;
* практыкаваць у параўнанні лікаў ад 1 да 9, рашэнні простых задач, якія раскрываюць сэнс складання і аднімання;
* фарміраваць навык самааналізу;
* спрыяць выхаванню працавітасці.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Я ўмею хутка думаць.

Я ўмею разважаць.

На ўроку вельмі добра

Буду ўсё запамінаць.

**ІІ Актуалізацыя ведаў і навыкаў навучэнцаў.**

Гульня Дзень – ноч”.

9 – 1 – 5 + 2 – 4 + 7 – 6 . **(2.)**

* Назавіце прыклады з адказам 2.

***Вусны лік***

1)Рашэнне прыкладаў.

9 – 3 8 – 5

7 – 5 3 + 4

* Размясціце атрыманыя лікі ў парадку павелічэння. **(2, 3, 6, 7.)** У парадку памяншэння. **(7, 6, 3, 2.)**
* Знайдзіце пары лікаў, пры складанні якіх будзе 9. **( 2 і 7, 3 і 6.)**
* Знайдзіце пары лікаў, пры адніманні якіх будзе 4. **(7 і 3, 6 і 2.)**

2)Рашыце і складзіце прыклады на адніманне з гэтымі ж лікамі.

1. + 4 = 6 + 3 = 7 + 2 =

(9 – 4 = 5) (9 – 3 = 6) (9 – 2 = 7)

(9 – 5 = 4) (9 – 6 = 3) (9 – 7 = 2)

* Што цікавага заўважылі?
* На якія часткі яшчэ можна разбіць лік 9? (8 і 1.)

3)”Упрыгож елачку”.

Вучням можна прапанаваць спаборніцтва ў парах. У адведзены час вучні прымацоўваюць на елачку навагоднія шары, а затым правяраюць адзін у аднаго. Некалькі вучняў называюць пары лікаў.

**9**

**9**

  

* Якія елкі вы са сваім бацькамі ўпрыгожваеце дома?
* Чаму самім нельга браць у лесе елку?

Рубрыка “Цікавыя звесткі”:

Як сцвярджаюць спецыялісты, для таго, каб вырасціць стандартную навагоднюю елку ў паўтара метра, неабходна не менш за 10 гадоў. Так, за першы год пасля пасадкі елка вырастае ўсяго 3-4 см, на працягу наступных 15 гадоў – на 10-20 см у год, потым хуткасць росту павялічваецца. Працягласць жыццця елкі складае 250-300 гадоў, за гэты час дрэва можа вырасці да 50 метраў.

***Фізкультхвілінка***

Елка ў ельніку жыла,

Елка ў ельніку расла.

Елку везлі нам на свята,

Мы чакалі ля акна,

А прывезлі елку ў хату -

Стала ёлачкай яна.

4)Рашэнне задач:

* На адной талерцы ляжала 5 бананаў, а на другой - 4 бананы. Колькі бананаў ляжала на двух талерках разам?
* На двух талерках было 9 бананаў. На адной талерцы было 4 бананы. Колькі бананў было на другой талерцы?
* На двух талерках было 9 бананаў. На адной талерцы ляжала 5 бананаў. Колькі бананаў ляжала на другой талерцы?

**Настаўнік: Тэма нашага ўрока -** Замацаванне. Будзем адпрацоўваць уменне рашаць простыя задачы, прыклады, параўноўваць лікі ад 1 да 9. Замацуем нашы веды, якія мы набылі на мінулых уроках.

**ІІІ Замацаванне ведаў і спосабаў дзейнасці.**

***Работа з вучэбным дапаможнікам***

1)с.88, №1

Неабходна назваць лічбы, якія адлюстраваны на малюнку чалавечка і льва.

2)с.88, №2

Састаў ліку 9. Вучні на партах састаўляюць з дапамогай картак з лічбамі і знакамі дзеянняў розныя варыянты саставу ліку 9, абапіраючыся на выявы квадратаў.

3)с.88, №4, 5.

Рашэнне задач. Вучні у кожнай задачы называюць умову, пытанне і адказ. Можна прапанаваць скласці да задач сжхемы на партах з геаметрычных фігур.

4)с.89, №7

Што спачатку? Што потым?

Вызначаецца паслядоўнасць малявання кацяняці.

***Фізкультхвілінка для вачэй***

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.47 – заданне ад божай кароўкі.

Спачатку вучні запаўняюць кароткі запіс да задачы лікавымі данымі, а потым запісваюць рашэнне.

2)с.47, №2

Матэматычная пропісь.

3)с.47, №2

Неабходна знайсці ўсе лічбы 9 і размаляваць іх.

4)с.47, №3

Параўнанне лікаў на практычнай аснове.

5)с.47, №4

Лагічнае заданне.

Лішнім прыкладам з’яўляецца 5 + 4 , які адрозніваецца адказам ад іншых.

**ІV Падвядзенне вынікаў.**

Праводзіцца спаборніцтва паміж радамі. Вучні запаўняюць карткі ў парах і па меры выканання яны становяцца каля сваіх парт. Які рад хутчэй устане (выканае), той і перамагае. Пры падвядзенні вынікаў спаборніцтва некалькі вучняў называюць, як запоўнілі картку.

**V Рэфлексія “Гара поспеху”.**